
ประกาศจังหวัดพังงา
เรื่อง การขายทอดตลาดพัสดุชำรุดและเสื่อมสภาพหรือไม่ใช้ในราชการ
*******************************
		ด้วยจังหวัดพังงา โดยสำนักงานจังหวัดพังงามีความประสงค์จะขายทอดตลาดพัสดุชำรุด และเสื่อมสภาพ หรือไม่ใช้ในราชการแล้ว ของสำนักงานจังหวัดพังงา จำนวน 19 รายการ โดยวิธีการขายทอดตลาด (รายละเอียดพัสดุแนบท้ายประกาศนี้) โดยมีรายละเอียดและเงื่อนไข ดังนี้

		1. กำหนดการขายทอดตลาด
		1.1 การขายทอดตลาดพัสดุชำรุด และเสื่อมสภาพ หรือไม่ใช้ในราชการครั้งนี้ ขายตามสภาพทรัพย์สินจำนวน 19 รายการ โดยวิธีประมูลด้วยวาจา ในวันที่ 13  สิงหาคม 2563  โดยให้ผู้เข้าประมูลราคา    ลงชื่อเป็นหลักฐานพร้อมยื่นเอกสารหลักฐานต่อเจ้าหน้าที่ตั้งแต่เวลา 09.40-09.50 น. และเริ่มประมูลเวลา 10.00 น. จนเสร็จสิ้นการประมูล ณ กลุ่มงานอำนวยการ สำนักงานจังหวัดพังงา ศาลากลางจังหวัดพังงา      ศูนย์ราชการจังหวัดพังงา
		1.2 ผู้ประสงค์จะเข้าประมูลพัสดุที่ขายทอดตลาด ติดต่อสอบถามได้ที่ กลุ่มงานอำนวยการ สำนักงานจังหวัดพังงา ศาลากลางจังหวัดพังงา ศูนย์ราชการจังหวัดพังงา โทร. 076481424 ตั้งแต่บัดนี้จนถึงวันที่ 13 สิงหาคม 2563
		1.3 กำหนดดูสภาพของพัสดุจะขายทอดตลาดในวันที่ 11 สิงหาคม 2563 โดยพร้อมกัน ณ กลุ่มงานอำนวยการ สำนักงานจังหวัดพังงา ศาลากลางจังหวัดพังงา เวลา 09.30 น.ซึ่งเจ้าหน้าที่จะนำดูสภาพพัสดุที่จะขาย

		2. เอกสารหลักฐานที่ใช้ในการเสนอราคา
	 	2.1 กรณีบุคคลธรรมดา ยื่นสำเนาบัตรประจำตัวประชาชนพร้อมรับรองสำเนาถูกต้อง
		2.2 กรณีนิติบุคคล ยื่นหลักฐานการจดทะเบียนประกอบการค้าและสำเนาบัตรประจำตัวประชาชนของผู้มีอำนาจพร้อมรับรองสำเนาถูกต้อง ในกรณีมอบอำนาจให้ผู้อื่นมาประมูลแทนให้ยื่นหนังสือมอบอำนาจ สำเนาบัตรประจำตัวประชาชนของผู้มอบอำนาจและของผู้รับมอบอำนาจพร้อมรับรองสำเนาถูกต้อง
		3. การเสนอราคา
	    	3.1 ราคาประเมินขั้นต่ำของพัสดุในครั้งนี้เป็นเงินรวม 6,490.00 บาท
		3.2 ให้เสนอราคาด้วยปากเปล่า โดยเสนอเป็นราคารวม ไม่ต่ำกว่าราคาประเมินขั้นต่ำของพัสดุ  ที่ขายทอดตลาด ผู้ที่เสนอราคาสูงสุดและคณะกรรมการขายทอดตลาดพิจารณาเห็นว่าเป็นราคาที่เหมาะสมให้   ถือว่าเป็นผู้ชนะการประมูล
		
		4. การชำระเงิน
		4.1 ผู้ชนะการประมูลต้องวางเงินมัดจำไว้ร้อยละ 50 ของราคาที่ประมูลได้ในวันที่ทำการประมูล และจะต้องชำระเงินส่วนที่เหลือทั้งหมดภายในวัดถัดไปของวันที่ประมูลได้ หรือจะชำระทั้งหมดในวันประมูลได้ และจะต้องรื้อถอนและขนย้ายพัสดุที่ประมูลได้เองภายใน 3 วันทำการนับจากวันประมูลได้ และให้ถือว่าทางราชการพ้นภาระในการเก็บรักษาพัสดุที่ได้ขายทอดตลาดนั้นแล้ว ตั้งแต่วันที่ชำระเงินทั้งหมดที่ประมูลได้ 
4.2 ทั้งนี้ หากไม่สามารถชำระเงินส่วนที่เหลือทั้งหมดตามราคาที่ประมูลได้ภายในกำหนดจังหวัดพังงาสงวนสิทธ์ที่จะไม่อนุญาตให้เข้าขนย้ายพัสดุและยึดเงินมัดจำแล้วยกเลิกการขายพัสดุในครั้งนั้น เพื่อทำการขายทอดตลาดใหม่

		4.3 เมื่อจะทำการรื้อถอนและขนย้ายพัสดุจะต้องแจ้งให้สำนักงานจังหวัดพังงาทราบก่อนเข้าดำเนินการ
		4.4 ผู้ชนะการประมูลจะต้องรับพัสดุที่ซื้อในสภาพที่เป็นอยู่ในวันเปิดประมูล ทางราชการจะไม่รับผิดชอบต่อความชำรุดบกพร่องของพัสดุไม่ว่ากรณีใดๆ
		4.5 พัสดุใดที่จะต้องมีการโอนกรรมสิทธิ์ตามกฎหมาย ค่าใช้จ่ายหรือค่าธรรมเนียมและค่าภาษีอันจะเกิดขึ้นเนื่องจากการโอนกรรมสิทธิ์ (ถ้ามี) ให้ผู้ประมูลเป็นผู้จ่ายทั้งสิ้น
	 	
		จึงประกาศมาเพื่อทราบโดยทั่วกัน
				ประกาศ  ณ  วันที่  5   สิงหาคม  พ.ศ. 2563

วิรัช  ตั่นสกุล
(นายวิรัช ตั่นสกุล)
หัวหน้าสำนักงานจังหวัดพังงา ปฏิบัติราชการแทน
ผู้ว่าราชการจังหวัดพังงา

